前日看花地,重来对落晖。
雨余山着色,沙没水初肥。
寒食家家出,残红树树飞。
还同二三子,及此咏而归。
辛酉仲春游坎上,终日坐春园。异景奇葩在目前。村下胜筠轩。世梦知空且放下,自在似真仙。美酝开尊会众贤。乐道谢高天。
夜航忧雪到桑麻,冬暖春寒感物毕。
中有五陵年少客,只怜桃杏冻无花。
仲冬至仲春,阴隔久不雨。
耕农将失时,萌颖未出土。
帝心实焦劳,日夜不安处。
祷祠烦骏奔,肸飨杳无补。
帝时降金舆,遍款灵真宇。
百姓知帝勤,变愁为鼓舞。
和气能致祥,是日云蔽午。
夕风不鸣条,甘润忽周普。
已见尧为君,安问谁为辅。
嘲弄春晴禽斗语,揄扬风色柳摇丝。
麦苗含穗枇杷熟,却似江南四月时。
地已兼旬住,楼孤百尺登。
谁与同我适,政尔待君曾。
韩杜愁来读,西南乐得朋。
仲春新雨霁,山远水波兴。
周原膴膴侔歌颂,我访春郊届羲仲。
市桥曲屈古招提,媚日暄风傍韉鞚。
布宣德意父老喜,醉饱盘餐儿女共。
眼看秀色垄头多,风落轻花枝穗重。
东皇生意满阡陌,不待池塘春草梦。
道傍瑞麦献者谁,秀出双枝骇群众。
春风和气下披拂,产出祯祥呈妙用。
我思昔岁旱为虐,几度笺天香火供。
悬知政拙漫心劳,自惭弗称甘泉从。
今年春到一犁雨,是处膏腴饱耕种。
举趾于耜竞东作,剥枣烹葵弭田讼。
三农傥遂富庶乐,四体如忘疴痒痛。
只今贻此来牟喜,大手铺张烦屈宋。
崆峒有咏拾遗语,茂陵作颂相如讽。
诗成岂待击钵催,句恶自惭操管弄。
与君拍手颂丰年,姑置别离倾酒瓮。
气浃高深物物苏,问言还有欠春无。
桃红李白犹閒事,麟凤庆来瑞此都。
玉磬蒲团出定音,谒酬与世费浮沉。
径松参汉周官肃,坞竹藏云商易深。
莫色溪山皆有道,春风花草本无心。
年来年去头成白,斗酒楼前明月斟。
仲春渐暖,是处花开。
夭桃烘日晕生脸,红杏吟风笑满腮。
是今弥勒,是古如来,
一一分身不用猜。有人一见便见,
敢保老兄未彻。即色即声求不可,
离声离色觅犹乖。
老木高枝不可攀,玉泉飞出半崖间。
如何借得清冷水,一洗疮痍为解颜。
渊明晋高士,从官非所